Josè Herrera ħabbar li ser jonfoq Eur200,000 f'attivitajiet kulturali fil-Marsa. Ħejja nasba li mingħalih li konna ser naqgħu fiha. Ħaseb li konna ser nixluh li qed juża l-flus allokati lill-Ministeru tiegħu biex jidher ħelu mal-kostitwenti. Għaliex li kieku kellna nixluh b'dan, kien jinqeda bina biex iwassal messaġġ lill-kostitwenti li dawn jaqblilhom jerġgħu jivvutawlu jekk iridu li jkomplu jintefqu l-flus fil-lokalità tagħhom. Ħasibna boloh u mingħalih li konna ser nibilgħu l-lixka tiegħu billi nagħtu spinta lill-votanti tiegħu aħna u ngħidu li l-Marsa mhix il-lokalità adatta biex isir investiment għal skopijiet kulturali. Il-verità hi li l-Marsa għandha potenzjal kbir. Tinsab biswit il-port, spiċċa t-tniġġis tal-power station, għandha spazji relattivament miftuħin u veduti eżatt fil-qalba industrijali, popolazzjoni residenzjali statika, opportunitajiet fit-tul għan-negozjanti, postijiet ta' interess storiku u wirt arkeoloġiku sotterran. Il-Marsa għandha potenzjal issir komunità b'saħħitha u mimlija enerġija. M'hemm l-ebda raġuni l-għala m'għandux ikun hemm qawmien kulturali fil-Marsa. Iżda Josè Herrera mhux dak għandu f'moħħu. Ċertament xejn minn dan ma jista' jseħħ permezz ta' konferenza stampa, bl-impustar ta' xi ftit fuljetti u b'€200,000. Kif inhi llum, il-Marsa hi lokalità magħrufa għat-tniġġiż u li mhix immexxija kif suppost. Ir-residenti ta' din il-lokalità huma minsijin, in-numru ta' persuni foqra akbar minn dak medju u, taħt il-wiċċ, teżisti tensjoni razzjali tbaqbaq li kulma jmur dejjem qed tiggrava sakemm xi att vjolenti jqajjem lill-pajjiż mill-ħedla li jinsab fiha. Li kieku Josè Herrera tassew ried jagħmel xi ħaġa għall-kostitwenti tiegħu, seta' għamel dan tul dawn l-aħħar 8 snin fil-gvern u seta' rsista biex il-gvern jagħti nifs ġdid lill-Marsa, inkluż, bla dubju, jagħti spinta lill-kultura u lill-espressjoni ħielsa u sostenibbli tal-popolazzjoni multi-kulturali li tgħix hemm. Minflok għażel li jaħraq xi ftit flus biex joħloq naqra entużjażmu lejlet elezzjoni ġenerali bi skop ewlieni: li jerġa' jiġi elett. Meta politiċi ma jkollhom ebda missjoni, erħilhom jiġġustifikaw l-elezzjoni tagħhom fil-Parlament permezz tal-elezzjoni nnifisha. M'hemmx dubju li mossa bħal din taf tagħti l-frott. Josè Herrera jaf li mhux qed jaħli €200,000. Il-ħasra hi li dawn mhumiex ħerġin minn butu. Previous: John Dalli ser jitressaq il-Qorti mixli b'korruzzjoni marbuta mal-iskandlu tat-tixħim dwar it-tabakk li seħħ 9 snin ilu .fusion-body .fusion-builder-column-0{width:50% !important;margin-top : 0px;margin-bottom : 0px;}.fusion-builder-column-0 > .fusion-column-wrapper {padding-top : 10px !important;padding-right : 10px !important;margin-right : 0;padding-bottom : 10px !important;padding-left : 10px !important;margin-left : 0px;}@media only screen and (max-width:1024px) {.fusion-body .fusion-builder-column-0{width:50% !important;}.fusion-builder-column-0 > .fusion-column-wrapper {margin-right : 0;margin-left : 0px;}}@media only screen and (max-width:640px) {.fusion-body .fusion-builder-column-0{width:100% !important;}.fusion-builder-column-0 > .fusion-column-wrapper {margin-right : 0px;margin-left : 0px;}} Next: Il-President għandu l-ħila li jgħaqqad permezz tal-imġieba tiegħu .fusion-body .fusion-builder-column-1{width:50% !important;margin-top : 0px;margin-bottom : 0px;}.fusion-builder-column-1 > .fusion-column-wrapper {padding-top : 10px !important;padding-right : 10px !important;margin-right : 0px;padding-bottom : 10px !important;padding-left : 10px !important;margin-left : 0;}@media only screen and (max-width:1024px) {.fusion-body .fusion-builder-column-1{width:50% !important;}.fusion-builder-column-1 > .fusion-column-wrapper {margin-right : 0px;margin-left : 0;}}@media only screen and (max-width:640px) {.fusion-body .fusion-builder-column-1{width:100% !important;}.fusion-builder-column-1 > .fusion-column-wrapper {margin-right : 0px;margin-left : 0px;}} .fusion-body .fusion-flex-container.fusion-builder-row-1{ padding-top : 0px;margin-top : 0;padding-right : 0px;padding-bottom : 0px;margin-bottom : 0;padding-left : 0px;}